CELEX: 32021R1466
Language: lt
Date: 2021-07-06 00:00:00
Title: Komisijos įgyvendinimo reglamentas (ES) 2021/1466 2021 m. liepos 6 d. kuriuo dėl užstato dydžio ir ryžių eksporto licencijų galiojimo laikotarpio iš dalies keičiamas Įgyvendinimo reglamentas (ES) 2016/1239

2021 9 13   
               
               
                  LT
               
               
                  Europos Sąjungos oficialusis leidinys
               
               
                  L 321/16
               
            
         KOMISIJOS ĮGYVENDINIMO REGLAMENTAS (ES) 2021/1466
         2021 m. liepos 6 d.
         kuriuo dėl užstato dydžio ir ryžių eksporto licencijų galiojimo laikotarpio iš dalies keičiamas Įgyvendinimo reglamentas (ES) 2016/1239
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 178 straipsnį ir 223 straipsnio 3 dalies a, b ir c punktus,
         kadangi:
         
                     (1)
                  
                  
                     Komisijos įgyvendinimo reglamentu (ES) 2016/1239 (2) dėl importo ir eksporto licencijų sistemos nustatytos Europos Parlamento ir Tarybos reglamento (ES) Nr. 1308/2013 taikymo taisyklės;
                  
               
                     (2)
                  
                  
                     Komisijos deleguotuoju reglamentu (ES) 2016/1237 (3) su pakeitimais, padarytais Deleguotuoju reglamentu (ES) 2021/1467 (4), panaikinta prievolė išduoti licenciją eksportuojant lukštentus (ruduosius) ryžius (KN kodas 1006 20) ir iš dalies arba visiškai nulukštentus, poliruotus arba nepoliruotus, glazūruotus arba neglazūruotus ryžius (KN kodas 1006 30);
                  
               
                     (3)
                  
                  
                     todėl būtina išbraukti įgyvendinimo nuostatas dėl užstato dydžio ir tų eksporto licencijų galiojimo laikotarpio bei reikalavimo pranešti apie jas;
                  
               
                     (4)
                  
                  
                     todėl Įgyvendinimo reglamentas (ES) 2016/1239 turėtų būti atitinkamai iš dalies pakeistas;
                  
               
                     (5)
                  
                  
                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamentas (ES) 2016/1239 iš dalies keičiamas taip:
            
                        1)
                     
                     
                        19a straipsnio b punktas išbraukiamas;
                     
                  
                        2)
                     
                     
                        II priedo II dalies A punktas išbraukiamas.
                     
                  
         
            2 straipsnis
            Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 6 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 347, 2013 12 20, p. 671.
         
            (2)  2016 m. gegužės 18 d. Komisijos įgyvendinimo reglamentas (ES) 2016/1239, kuriuo dėl importo ir eksporto licencijų sistemos nustatomos Europos Parlamento ir Tarybos reglamento (ES) Nr. 1308/2013 taikymo taisyklės (OL L 206, 2016 7 30, p. 44).
         
            (3)  2016 m. gegužės 18 d. Komisijos deleguotasis reglamentas (ES) 2016/1237, kuriuo iš dalies papildomi Europos Parlamento ir Tarybos reglamentas (ES) Nr. 1308/2013 dėl importo ir eksporto licencijų sistemos taikymo taisyklių ir Europos Parlamento ir Tarybos reglamentas (ES) Nr. 1306/2013 dėl užstatų, sumokėtų už tokias licencijas, grąžinimo ir negrąžinimo taisyklių, ir iš dalies keičiami Komisijos reglamentai (EB) Nr. 2535/2001, (EB) Nr. 1342/2003, (EB) Nr. 2336/2003, (EB) Nr. 951/2006, (EB) Nr. 341/2007 ir (EB) Nr. 382/2008, ir panaikinami Komisijos reglamentai (EB) Nr. 2390/98, (EB) Nr. 1345/2005, (EB) Nr. 376/2008 ir (EB) Nr. 507/2008 (OL L 206, 2016 7 30, p. 1).
         
            (4)  2021 m. liepos 6 d. Komisijos deleguotasis reglamentas (ES) 2021/1467, kuriuo dėl įpareigojimo teikti ryžių eksporto licencijas iš dalies keičiamas Deleguotasis reglamentas (ES) 2016/1237 (žr. šio Oficialiojo leidinio p. 18).